Pat Jennings

Patrick Anthony "Pat" Jennings OBE (* 12. jún 1945, Newry, Severné Írsko) je bývalý severoírsky futbalový brankár.http://www.transfermarkt.co.uk/en/pat-jennings/profil/spieler_117756.html Preslávil sa hlavne pôsobením v Tottenhame Hotspur a Arsenale. Celkovo odohral viac než 1000 duelov na najvyššej úrovni a napriek tomu že bol brankár, dal aj gól v FA Charity Shield v roku 1967.

Klubová kariéra
 Newry Town & Watford 
Hral za Shamrock Rovers do 18 rokov už vo veku 11 rokov. V 16 rokoch sa vrátil späť do svojho rodného mesta, do tímu Newry Town, s ktorým dokonca aj vyhral pohár juniorov.

 Tottenham Hotspur 
Jennings tu strávil 13 rokov, keď odohral 472 ligových zápasov a 591 vo všetkých súťažiach. So Spurs vyhral v roku 1967 FA Cup, Anglickú ligu v rokoch 1971 a 1973, a Pohár UEFA v roku 1972. Patovi sa podarilo dokonca dať gól z vlastnej polovice ihriska proti Manchesteru United v FA Cupe. V roku 1973 ho asociácia novinárov menovala ako futbalistu roka.

 Arsenal 
V auguste 1977, prestúpil k najväčšiemu rivalovi Tottenhamu, do Arsenalu. Spurs sa domnievali že to urobil kvôli tomu, že sa blížil jeho koniec futbalovej kariéry, no opak bol pravdou. V Arsenale strávil 8 rokov. Pomohol mu dostať sa trikrát do finále FA Cupu v rokoch 1978, 1979, 1980 a v tom istom roku do Pohára UEFA. Ale, Arsenal vyhral len vo finále FA Cupu v roku 1979 nad Manchestrom United. Pat celkovo odohral 327 zápasov za Arsenal. Dňa 26. februára 1983 dosiahol významný míľnik a to 1000 odohraných zápasov v najvyššej lige proti West Bromwich Albion, ktorý skončil remízou 0 – 0.

 Reprezentačná kariéra 
Jennings debutoval za reprezentáciu Severného Írska už ako 18 ročný, pokiaľ hrával za Watford. Bol to zápas hraný 15. apríla 1964 proti Walesu, ktorý vyhral 3 – 2. Pat odohral svoj posledný zápas na MS 1986, vo veku 41 rokov, keď bol vôbec najstarší hráč na majstrovstvách sveta.http://www.fifa.com/worldfootball/statisticsandrecords/players/player=174639/

 Referencie 

 Zdroj 

Kategória:Futbaloví brankári
Kategória:Severoírski futbalisti
Kategória:Hráči Majstrovstiev sveta vo futbale 1982
Kategória:Hráči Majstrovstiev sveta vo futbale 1986
Kategória:Hráči Arsenal FC
Kategória:Hráči Everton FC
Kategória:Hráči Tottenham Hotspur FC
Kategória:Hráči Watford FC